Muisku (1870)
Ma muiskun annan lemmellä
 Sinulle kultasen,
 En muille millään mielellä
 Kun sulle herttasen.

 Sen viskaan silloin huulilles
 Kun tulet luokseni,
 Sä otat muiskun mielelläs
 Ja muistat lempeni.

 Ei oo muiskua hellempää,
 Kun äsken sulta sain:
 Nyt muistan, että lemmempää
 En löytän’, vaikka hain.

 Jos muistostasi jäisin pois
 Niin eloni kuivaisi.
 En elääkään mä enää vois
 Jos kultan unhottaisi.

–fkn.–

Lähde: Tapion Lisälehti 2.4.1870.

Anonyymi
Runot
Tapio
1870